Nzhak jwalt zixoꞌp ngubizh par gal lani Pask,
orzeꞌ ngwa Jesús tu yezh kwaꞌn lë Betania,
plo nzho Lásaro,
miyiꞌ kwaꞌn mileꞌ Jesús nguruban zeꞌ.
No zeꞌ mizuxkwaꞌ bixaꞌ tu kwaꞌn ndaoxcheꞌ bixaꞌ kun Jesús;
lëꞌ Mart mizhine lo bixaꞌ,
no nu Lásaro nak tu rë xaꞌ nzob lo mes par gao xcheꞌ kun Jesús,
orzeꞌ nguzen Mari pas garol litr aseit kwaꞌn viv kwaꞌn lë nardo,
no dox tsake,
no nix nixlaꞌi;
orzeꞌ michob unaꞌi niꞌ Jesús,
no kun yich yek unaꞌ mitsibizh unaꞌi,
mbaino dub leꞌn yoꞌ zeꞌ mixlaꞌi.
Orzeꞌ lëꞌ Judas Iscariote,
xaꞌ nak tu rë men cheꞌn Jesús,
no xaꞌ reꞌ xaꞌ kwaꞌn chi Jesús par gat Me,
orzeꞌ nzhab xaꞌ:
―¿Chon nangado nits nax reꞌ kwaꞌn tsak dimi kwaꞌn nileꞌ men gan chon gayoꞌ ngubizh zhiꞌn,
par ngagaꞌz dimi reꞌ kaꞌ rë men yent kwan nzhap?
Per gat lëꞌt por nilats laxtoꞌ Judas rë men prob nzhab Judas kureꞌ,
sino por lëꞌ xaꞌ niguchaoꞌ dimi kwaꞌn nigan,
no nu niliwaꞌn xaꞌi,
kuzeꞌ nzhab Jesús:
―Bilaꞌ chob unaꞌ reꞌi niꞌn,
lëꞌ xaꞌ kinuchaoꞌ aseit reꞌ par zhë or gaꞌch da.
Rë men prob,
zilitaꞌ yo bixaꞌ xid go,
per na gat lëꞌt dubtaꞌ nzon kun go.
No dox nayax men Israel mbin,
lëꞌ Jesús nzho yezh Betania,
kuzeꞌ ngwa bixaꞌ zeꞌ,
per gat lëꞌt nab Jesús nzhatsiꞌ bixaꞌ ma,
nu par ne bixaꞌ Lázaroi,
xaꞌ mileꞌ Jesús,
nguruban zeꞌ,
orzeꞌ lëꞌ rë ngulëiꞌ xaꞌ nileꞌ mandad lo más rë ngulëiꞌ,
miaꞌn bixaꞌ diꞌzh nu Lásaro gut bixaꞌ,
porke por xaꞌ reꞌ namás,
dox nayax men Israel ngwayila Jesús.